open-index/open-wikipedia-markdown huggingface dataset:
Holywell Townin rautatieasema

**Holywell Townin rautatieasema** oli rautatieasema Holywellin kaupungissa Flintshiressä, Walesissa. Se oli Holywell Junctionista lätevän Holywellin radan pääteasema. Se oli toiminnassa vuosina 1912–1954.

## Historia
Holywellin kaupungista satamaan kulki jo ennen aseman avaamista raitiotie. Vuonna 1867 avattiin rahtiliikenteelle Holywell Railway, joka kulki pääasiassa raitiotien reittiä. Monet Holywell Railwayn palvelemat yritykset menivät 1870-luvun loppuun mennessä konkurssiin, ja rautatien oli pakko lopettaa toimintansa. Kiskot nostettiin, mutta radan reitti jäi jäljelle.

Holywell Junctionin asemalta kaupungin keskustaan pääsi aluksi höyryrekalla. Vuonna 1905 London & North Western Railway alkoi tarjota liityntäyhteyttä linja-autolla. Suosio oli niin suurta, että yhtiö alkoi harkita rautatien rakentamista vanhan Holywell Railwayn reitille. Suunnitelmissa kävi jopa sähköistetyn raitiotien rakentaminen, mutta lopulta päädyttiin tavalliseen rautatien sivuhaaraan. Holywellin rata avattiin 1. heinäkuuta 1912.

Holywell Townin asema oli sijoitettu jyrkkäreunaiseen kaivantoon kaupungin keskustan pohjoispuolelle. Siellä oli yksi laituri aseman lounaispuolella, ja kulku asemalle oli radan ylittävältä sillalta. Laiturilla oli kaksi yksinkertaista puurakennusta, joissa oli lipunmyynti ja odotushuone. Niiden lisäksi laiturilla oli nimikyltti ja kaasukäyttöinen valaistus. Holywell Townissa oli myös ratapiha tavaraliikenteelle. Hankalan maaston vuoksi se oli rakennettava aseman pohjois- ja radan itäpuolelle, korkeammalle kuin asema itse, ja junien oli kuljettava sinne matkustaja-aseman kautta. Ratapihalla oli lastausalue, nosturi, puinen makasiini ja tiilinen rahtitoimisto.

Reitti Holywell Townista Holywell Junctioniin osoittautui hyvin suosituksi. Jo heinäkuuhun 1922 mennessä radalla kulki maanantaista lauantaihin 18 junaa kumpaankin suuntaan. Sunnuntaisin radalla ei alusta lähtien ollut liikennettä. Vuosien myötä liikenne radalla kävi yhä vilkkaammaksi. Toisen maailmansodan sytyttyä liikennemäärät laskivat hiukan eivätkä enää palanneet ennalleen. Siitä huolimatta kesällä 1947 junia kulki edelleen arkisin 15 kumpaankin suuntaan ja lauantaisin 20 suuntaansa.

1. tammikuuta 1948 Holywell Town liitettiin British Railwaysin alaisuuteen. Liikenne linjalla jatkui edelleen vilkkaana, mutta vuonna 1954 British Railways ilmoitti aikeestaan sullkea Holywellin rata. Linjan viimeisessä kesäaikataulussa vuonna 1954 Holywell Towniin saapui ja sieltä lähti arkisin enää viisi junaa päivässä. Lauantaisin lähteviä vuoroja oli yhdeksän ja saapuvia kymmenen. Viimeiset matkustajajunat kulkivat linjalla 4. syyskuuta 1954. Holywell Town suljettiin virallisesti 6. syyskuuta ja purettiin kokonaan.

## Lähteet
* 

### Viitteet
Painottomuus

**Painottomuus** on tila, jossa kappaleeseen ei vaikuta painovoiman lisäksi muita voimia, kuten tuki- tai jännitysvoimia. Kappale on siis vapaassa putoamisliikkeessä. Havaitsija tällöin kokee aistikokemuksien perusteella, että häneen ei vaikuta painovoimaa. 

Usein painottomuuteen liitetään virheellinen käsitys siitä, että painovoima olisi nolla. Tämä ei kuitenkaan ole oikea selitys ilmiölle tai se ei ole edes mahdollinen fysikaalinen tila, sillä kappaleen gravitaatiokentän kantama on Newtonin painovoimalain ja Einsteinin yleisen suhteellisuusteorian mukaan ääretön. Itse asiassa Maata kiertävällä radalla painovoiman suuruuden muutos ei ole edes merkittävä, ja tämä on myös edellytys GPS- ja muiden satelliittien toiminnalle ja rataliikkeelle.

Myös Maassa voidaan eri tavoin saada aikaan painottomuuden kaltainen tila. Tämä voidaan esimerkiksi saavuttaa lentokoneella, joka annetaan putoamaan korkealta ilmalennon aikana. 

Painottomassa tilassa ihminen ei käytä yhtä paljon voimaa liikkumiseen ja esineiden siirtelyyn kuin Maan päällä. Maan painovoimaan tottuneella ihmisellä on sopeutumisvaikeuksia ja fyysisiä muutoksia, kun hän siirtyy painottomuuteen pitkäksi aikaa.

## Koe
Painottomuuden kaltaisen tilan voi saada aikaan usealla tavalla:
* Lyhytaikainen painottomuus syntyy, kun kappale pudotetaan pystysuoraan kuiluun tai alas tornista. Tällöin ilmanvastus kuitenkin jarruttaa kiihtyvää putoamista. Painottomuuden ja sen vaikutusten tutkimiseen pudottaminen on tehoton keino, sillä vaikutus on lyhytaikainen, putoavan kohteen tutkiminen hankalaa, ja maahan törmäys saattaa hajottaa tutkittavan laitteen.
* Ilmakehän ulkopuolelle lähetetty kappale, kuten kiertoradalla kulkeva avaruusasema, saavuttaa painottomuuden, sillä vaikka se putoaa painovoiman vuoksi kohti Maata, sivuttaisnopeus vie sitä samalla eteenpäin. Painottomuuden saavuttaminen tällä tavoin on hyvin kallista, ja kokeen korjaukset ovat vaikeita, sillä korjauslaitteet on otettava mukaan.
* Veteen upotettaessa veden noste kompensoi osan painovoiman kiihdytyksestä tai kumoaa sen kokonaan. Tällaisessa kokeessa olosuhteet ovat kuitenkin epätavalliset, sillä kappaletta ympäröi neste eikä kaasu.
* Lentokoneella suoritettava painottomuuslento antaa suhteellisen halvalla lyhytaikaisesti lähes täydellisen painottomuuden tilan. Painottomuus saavutetaan vähentämällä moottorin kierroksia minimiin ja antamalla koneen pudota vapaasti, jolloin kaikki koneen sisällä olevat kappaleet ovat vapaapudotuksessa Maata kohti.

## Sopeutuminen
Ihminen ei ole sopeutunut painottomuuteen, ja se aiheuttaa ihmisessä outoja tuntemuksia ja muutoksia. Lyhytaikainen painottomuus voi aiheuttaa huonon olon, kasvojen punoituksen tai turvotusta. Pitempi painottomuus aiheuttaa muun muassa lihaksiston ja luuston massan pienenemistä, pahoinvointia, unettomuutta, nesteiden kertymistä, masennusta tai pelkotiloja. Selkäranka voi pidentyä jopa viisi senttimetriä ja rintakehä laajenee. Kun avaruuden painottomuudessa oleskellut ihminen palaa Maahan, hänen on aluksi vaikea sopeutua Maan painovoimaan.

## Lähteet

## Aiheesta muualla
Mini Countryman

**Mini Countryman** on BMW:n omistaman Minin vuodesta 2010 lähtien valmistama crossover-tyyppinen automalli. 

## Mini Countryman R60 (2010–2016)

Ensimmäisen sukupolven Countryman esiteltiin Geneven autonäyttelyssä keväällä 2010. Vuonna 2012 tuli markkinoille Countrymaniin perustuva kolmiovinen malli nimeltään Mini Paceman.

Vuoden 2010 Euro NCAP -kolaritestistä Countryman sai tulokseksi täydet viisi tähteä.
 

## Mini Countryman F60 (2017–)

Toisen sukupolven Countryman esiteltiin Los Angelesin autonäyttelyssä vuoden 2016 lopulla. Se perustuu samalle modulaariselle UKL-pohjalevylle kuin esimerkiksi BMW X1.

Vuoden 2017 Euro NCAP -kolaritestistä Countryman sai tulokseksi täydet viisi tähteä. 

## Lähteet

## Aiheesta muualla
Rengasmatoliskot

**Rengasmatoliskot** (*Blanus*) on matoliskosuku, jota tavataan Välimeren ympäristöstä Euroopassa, Lähi-idässä ja Pohjois-Afrikassa. Sukuun kuuluvat ainoat Euroopassa elävät matoliskot. Rengasmatoliskoilla on luodinmuotoinen pää ja mitättömät silmät. Ne viihtyvät hiekkaisessa tai humuspitoisessa maaperässä. Rengasmatoliskot viettävät suurimman osan ajastaan maan alla, paikantaen usein muurahais- ja termiittikekoja. Ne kaivavat pesistä tai niiden ympäriltä ravinnokseen aikuisia hyönteisiä, toukkia ja munia. Rengasmatoliskot munivat kerralla vain yhdestä kolmeen munaa. Suku luettiin aiemmin heimoon Amphisbaenidae, mutta se on sittemmin siirretty omaan heimoonsa Blanidae. Fylogeneettiset tutkimukset ovat osoittaneet, että rengasmatoliskot ovat läheisintä sukua kuubalaisen *[[Cadea]]*-suvun matoliskoille. Euroopasta on löydetty useita fossiileja, jotka kuuluvat joko sukuun *Blanus* tai heimoon Blanidae.

## Lajit
Sukuun kuuluu seitsemän elossa olevaa lajia:

* *[[Blanus alexandri]]*
* *[[Blanus aporus]]*
* Iberianmatolisko (*Blanus cinereus*)
* Mettetalinmatolisko (*Blanus mettetali*)
* *[[Blanus strauchi]]*
* Tingitananmatolisko (*Blanus tingitanus*)
* *[[Blanus vandellii]]*

## Lähteet
FC Ararat-Armenia Jerevan

**Football Club Ararat-Armenia Jerevan** on jalkapalloseura Jerevanin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on perustettu vuonna 2017.

Ararat-Armenia sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 197.

## Lähteet
Stéfanos Tsitsipás

**Stéfanos Tsitsipás** (, s. 12. elokuuta 1998 Ateena) on kreikkalainen tennispelaaja. Hän on ollut parhaimmillaan kaksinpelissä ATP-listan sijalla 3.

Tsitsipás saavutti junioreiden maailmanlistan ykkössijan toukokuussa 2016. Hän voitti samana vuonna Wimbledonin poikien nelinpeliturnauksen Kenneth Raisman kanssa.

Huhtikuussa 2018 Tsitsipás ylsi ensimmäisenä kreikkalaisena ATP-turnauksen loppuotteluun sitten Nikólaos Kalogerópouloksen vuonna 1973. Tsitsipás hävisi Barcelonassa pelatun turnauksen loppuottelussa Rafael Nadalille. Elokuussa hän ylsi Toronton turnauksessa loppuotteluun mutta hävisi jälleen Nadalille. Ensimmäisen turnausvoittonsa Tsitsipás saavutti Tukholmassa lokakuussa 2018 voittamalla loppuottelussa Ernests Gulbisin.

Vuonna 2019 Tsitsipás on voittanut Marseillen turnauksen helmikuussa ja Estorilin turnauksen toukokuussa. Hän hävisi Dubain turnauksen loppuottelussa maaliskuussa Roger Federerille ja Madridin turnauksen loppuottelussa toukokuussa Novak Đokovićille. Australian avoimissa Tsitsipás voitti muun muassa neljännellä kierroksella Federerin mutta hävisi välierissä Nadalille. Ranskan avoimissa hän hävisi neljännellä kierroksella Stanislas Wawrinkalle.

Huhtikuussa 2024 Tsitsipás voitti urallaan kolmannen kerran ATP-1000 Monte Carlo turnauksen kukistaen finaalissa Casper Ruudin.

## Lähteet

## Aiheesta muualla
*
*
Erebuni SC

**Erebuni Sport Club** on jalkapalloseura Jerevanin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on perustettu vuonna 2007, mutta pääsarjassa se debytoi kaudella 2016–2017.

## Lähteet
Janne (palkinto)

**Janne** oli Suomen Ääni- ja kuvatallennetuottajien (myöhemmin Musiikkituottajat - IFPI Finland) jakama klasissen musiikin palkinto, jota jaettiin vuosina 1992−1994 ja 1997−2002. Vuonna 2006 palkinto korvattiin Emma-gaalassa Vuoden klassisen musiikin Emma-palkinnolla. Palkintojensaajat valitsi järjestön kutsuma klassisen musiikin asiantuntijaraati.

Palkintokilpailussa oli kahdesta kolmeen kategoriaa, jotka vaihtuivat lähes joka vuosi. Vuosien saatossa jaetut palkinnot olivat kuoromusiikki, lalumusiikki, oopperamusiikki, orkesterimusiikki, soolomusiikki, vanha musiikki, soolo- ja kamarimusiikki,  soitin- ja kamarimusiikki, orkesteri- ja konserttimusiikki sekä vokaali- ja kuoromusiikki. Eniten jaettiin orkesterimusiikin Janneja, joita jaettiin 7.

Eniten Janneja voittanut on sellisti Anssi Karttunen, joka voitti kolme Jannea.

## Voittajat

### 1992

### 1993

### 1994

### 1997

### 1998

### 1999

### 2000

### 2001

### 2002

## Lähteet
Barbora Štefková

**Barbora Štefková** (s. 4. huhtikuuta 1995 Olomouc) on tšekkiläinen tennispelaaja. Hän on ollut parhaimmillaan kaksinpelissä WTA-listan sijalla 154 helmikuussa 2017 ja nelinpelissä sijalla 156 kesäkuussa 2018.

Vuonna 2016 Štefková nousi maailmanlistalla yli 100 sijaa sijalle 154, ja voitti uransa ensimmäisen top 50 -pelaajan Annika Beckin Quebecissä, ensimmäisessä WTA-pääsarjaottelussaan. Maaliskuussa 2017 Štefkován molempiin ranteisiin iski kipu, jota ei voitu diagnosoida. Hän oli sivussa kahdeksan kuukautta, ja palasi kentille marraskuussa 2017. Štefková pääsi suojatun rankingin turvin mukaan vuoden 2018 Wimbledonin pääsarjaan, vaikka oli maailmanlistalla vasta sijalla 715. Hän eteni sieltä mukaan pääsarjaan.

## Lähteet

## Aiheesta muualla
*
*
Eugène Pottier

**Eugène Pottier** (4. lokakuuta 1816 Pariisi – 6. marraskuuta 1887 Pariisi) oli ranskalainen vallankumouksellinen sosialisti ja runoilija. Hän on sanoittanut työväenlaulun ”Kansainvälinen” (*L'Internationale*).

Työläistaustainen Pottier kirjoitti ja julkaisi ensimmäiset runonsa teini-ikäisenä vuoden 1830 heinäkuun vallankumouksen aikana. Hänen ensimmäinen runokokoelmansa *La Jeune Muse* sai Pierre-Jean de Bérangerilta myönteisen arvostelun. Pottier kannatti nuorena ensin vallankumouksellista babeuvismia, sittemmin Charles Fourierin utopistista sosialismia. Hän kannatti vuoden 1848 helmikuun vallankumousta, vastusti Ranskan toista keisarikuntaa ja liittyi ensimmäiseen internationaaliin. Pariisin kommuunin aikana 1871 Pottier kuului useisiin kommuunin komiteoihin ja kansalliskaartin keskuskomiteaan sekä osallistui katutaisteluihin. Kommuunin kukistuttua hän piileskeli jonkin aikaa maan alla Pariisissa, ja tuolloin, heinäkuussa 1871, hän kirjoitti sanat sosialistiseen taistelulauluun ”Kansainväliseen”. Pian hän pakeni Englannin kautta Yhdysvaltoihin. Ranskassa hänet tuomittiin poissaolevana kuolemaan toiminnastaan kommuunissa. Tuomio kumottiin myöhemmin yleisellä armahduksella.

Pottier julkaisi Yhdysvalloissa työväenliikkeestä ja Pariisin kommuunista kolme poliittista runoelmaa. Hän palasi Ranskaan vuonna 1880 ja liittyi työväenpuolueen jäseneksi. Laulaja Gustave Nadaudin taloudellisella tuella hän julkaisi vuonna 1884 poliittisen laulukokoelman *Quel est le fou*, joka toi hänelle laajempaa mainetta. Pottier kuoli 71-vuotiaana vuonna 1887. Vähän ennen hänen kuolemaansa ilmestyi toinen laulukokoelma, joka sisältää hänen tunnetuimmat ja parhaat tekstinsä. Seuraavana vuonna belgialainen työläismuusikko Pierre Degeyter sävelsi ”Kansainvälisen” lauluksi, minkä jälkeen se kohosi vähitellen tunnetuksi ja päätyi lopulta koko kansainvälisen sosialistisen liikkeen tunnuslauluksi.

Pottier on haudattu Pariisin Père-Lachaisen hautausmaalle.

## Suomennettu runo
Runo "Kansainvälinen" on julkaistu suomeksi muun muassa teoksissa:
* *Työväen laulukirja*, Helsinki: F-Kustannus 2007.  (sis. nuotit ym.)
* *Yhdeksän sarjaa lyriikkaa*, toim. Aarne Salminen, Viljo Tervonen, Helsinki: Weilin + Göös 1969 (6. p. 1974)

## Lähteet

## Aiheesta muualla

 (vuoden 1905 suomennos)
TVS Motor Company

**TVS Motor Company** on intialainen autoteollisuusyritys, joka valmistaa moottoripyöriä, skoottereita, mopoja ja kolmipyöräisiä moottoripyöriä sekä näiden osia ja tarvikkeita. 

Chennaissa kotipaikkaansa pitävän TVS Motor Companyn osake noteerataan Intian molemmissa pääpörsseissä (BSE ja NSE). TVS Motorin palveluksessa on noin 12&nbsp;500 työntekijää. Maaliskuussa 2018 päättyneen tilivuoden liikevaihto oli noin 1,9 miljardia euroa.

Yhtiö on emoyhtiönsä välityksellä osa laajempaa intialaista TVS Group -yritysryhmää. TVS Group on yli 90 yhtiöstä koostuva, liikevaihdoltaan noin 6,5 miljardin Yhdysvaltain dollarin ja 39&nbsp;000 työntekijän autoteollisuuskonserni. 

TVS Motor Companyllä on kolme valmistavaa tuotantolaitosta Intiassa (Hosur, Tamil Nadu; Mysore, Karnataka; ja Nalagarh, Himachal Pradesh) ja yksi Indonesian Karawangissa. Hosurin tehtaalla yhtiö valmistaa myös yhteistyössä BMW:n kanssa suunniteltua BMW G310R -moottoripyörää.


TVS Scooty Streak.jpg|TVS:n Scooty Streak -skootteri (2011).
The Apache RTR 180 V2.jpg|TVS Apache RTR 180 ver. 2.
Apacherr310c.jpg|TVS Apache RR 310 (2018).
TVS tuktuk in Chennai.jpg| TVS:n kolmipyöräinen (2009).
BMW G 310 R.jpg| TVS:n Hosurin tehtaalla valmistettu BMW G310 R (2017).

## Lähteet

## Aiheesta muualla
Green Care Finland

**Green Care Finland ry** on valtakunnallinen yhdistys. Yhdistyksen tarkoituksena on lisätä Green Care -toiminnan tunnettuutta Suomessa, parantaa alan yleisiä toimintaedellytyksiä sekä edistää ja kehittää alaan liittyvää menetelmäosaamista sekä tutkimus- ja kehittämistoimintaa. Yhdistyksellä on myös kolme aluejaostoa Green Care Itä-Suomi, Green Care Keski-Pohjanmaa ja Green Care Lappi.

## Toiminta
Green Care Finland ry:n päätoimintoja ovat verkosto- ja jäsentoiminta, tiedon jakaminen, Green Care -palvelujen ja -menetelmäosaamisen laadullinen kehittäminen ja sisällöntuotanto sekä yhteiskunnallinen vaikuttaminen. Yksi yhdistyksen tavoitteista on, että laadukkaat luonto-, eläin-, maatila- ja puutarha-avusteiset palvelut ovat tunnettuja ja merkittävä osa suomalaista sotetoimintaa sekä kuntouttavia, työllistymistä ja voimaantumista edistäviä palveluja.  

Yhdistys jakaa Green Care -aiheisia uutisia, tapahtumia ja koulutuksia verkkosivuillaan. Yhdistyksen sivuilta löytyy myös Green Care -palveluja tuotavia yrityksiä sekä listoja Green Care -aiheisista materiaaleista ja julkaisuista.

## Laatumerkit
Yhdistyksen alainen Green Care -laatulautakunta myötää LuontoVoima- ja LuontoHoiva-laatumerkkejä. Merkki on palvelu- tai palvelukokonaisuuskohtainen. Merkki on voimassa kolme vuotta. Listaus LuontoHoivan ja LuontoVoiman merkin saaneista palveluista löytyy yhdistyksen verkkosivuilta http://gcfinland.fi/laatu/myonnetyt-laatumerkit/

## Lähteet
Green Care

**Green Care** on luonnossa ja maaseutuympäristössä tehtävää ammatillista toimintaa, jolla edistetään ihmisten hyvinvointia ja elämänlaatua.

## Green Care eri maissa
Iso-Britannia ja Ruotsissa on etupäässä keskittynyt sosiaaliseen ja terapeuttiseen puutarhanhoitoon ja puutarhaterapiaan. Suomessa, Norjassa ja osin Saksassa ja Itävallassa eläinavusteiset palvelut ovat yleisimpiä. Alankomaissa, Belgiassa Tanskassa hoivamaatalous ovat yleisiä.

### Green Care Suomessa
Green Care -toiminta Suomessa on suhteellisen nuori toimiala. Tästä syystä alalla on paljon tutkimus- ja hanketoimintaa, jolla pyritään kehittämään ja luomaan Suomessa toimivia toimintamalleja. Green Care -palvelut jaetaan Suomessa kahteen luokkaan Luontohoivan ja Luontovoiman palveluihin.

#### Luontohoiva
Luontohoiva-palvelut ovat sosiaali- ja terveysalan lakeja ja säädöksiä noudattavia palveluja, joissa hyödynnetään esimerkiksi luonto- tai eläinavusteisia menetelmiä. Palveluntuottajalta vaaditaan sosiaali- ja terveysalan tutkintoa tai yhteistyötä kyseisen tutkinnon omaavan kanssa. 

#### Luontovoima
Luontovoima-palvelut ovat ennalta ehkäiseviä ja terveyttä ylläpitäviä tavoitteellisia luontoperustaisia palveluja. Luontovoiman palveluihin kuuluvat esimerkiksi virkistys ja hyvinvointipalvelut, harrastus-, kasvatus- ja opetuspalvelut sekä luontomatkailupalvelut.

## Katso myös
*Green Care Finland ry

## Lähteet
Lori FC

**Lori Football Club** on jalkapalloseura Vanadzorin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on alun perin perustettu vuonna 1936, mutta perustettiin uudelleen vuonna 2017.

## Lähteet
Armenian 1. divisioona

**Armenian 1. divisioona** on Armenian miesten jalkapalloilun toiseksi korkein sarjataso. Kaudella 2018–2019 sarjassa pelaa 11 joukkuetta, joista suurin osa on pääsarjan Armenian jalkapalloliigan joukkueiden reservijoukkueita. Kauden päätteeksi sarjassa parhaiten sijoittunut nousee pääsarjaan.

## Lähteet
GP3 Itävallan Grand Prix 2018

**GP3 Itävallan Grand Prix 2018** oli GP3-kauden 2018 kolmas osakilpailu, joka ajettiin 30. kesäkuuta.–1. heinäkuuta Red Bull Ringin moottoriradalla Itävallassa.

## Muuta
* Callum Ilottin ensimmäinen paalupaikka.
* Devlin DeFrancescon ensimmäinen kilpailu.

## Katso myös
* Itävallan Grand Prix 2018
* Formula 2 Itävallan Grand Prix 2018
* Porsche Supercup Itävallan Grand Prix 2018
Cartel de Santa

**Cartel de Santa** on meksikolainen rap-yhtye, joka on perustettu vuonna 1996.

## Diskografia
### Albumit
* 
* 
* 
* 
* 
* 
* 

## Aiheesta muualla

* Cartel de Santa viralliset sivut
Falcon 4.0

**Falcon 4.0** on MicroProsen kehittämä ja Hasbro Interactiven julkaisema lentosimulaattori, joka on julkaistu vuonna  Macintoshille ja Windowsille. Pelin lähdekoodit vuotivat verkkoon vuonna 2000, jonka jälkeen harrastajat ovat ylläpitäneet ja tehneet vaihtoehtoisia versioita simulaatiosta.

Pelistä on julkaistu päivitetty versio *[[Falcon 4.0: Allied Force]]* vuonna 2005.

## Vastaanotto
GameSpot antoi pelille arvosanaksi 7.9/10 arvostelussaan.

IGN antoi pelille arvosanaksi 8.4/10 arvostelussaan.

Rock, Paper, Shotgun -sivuston 25:n parhaan simulaatiopelin listalla *Falcon 4.0* oli sijalla numero 2 kesäkuussa 2018.

## Lähteet

## Aiheesta muualla
*
Mini Clubman

**Mini Clubman** on BMW:n omistaman Minin vuodesta 2007 lähtien valmistama farmarikorinen henkilöautomalli. Se lainaa nimensä alkuperäisen Minin vuosina 1969–1980 valmistetulta Clubman-versiolta, josta oli saatavana farmarimalli.

## Mini Clubman R55 (2007–2014)

Ensimmäisen sukupolven Clubman esiteltiin vuonna 2007. Auton oikealla puolella (myös maissa, joissa on vasemmanpuoleinen liikenne) on takareunoista saranoitu niin sanottu kaappariovi ja peräosassa pariovet. Mallista oli saatavana myös pakettiautoversio nimeltään **Mini Clubvan**. 
 

## Mini Clubman F54 (2015–)

Toisen sukupolven Clubman esiteltiin Frankfurtin autonäyttelyssä syyskuussa 2015. Se on edeltäjäänsä 27 senttimetriä pidempi kokonaispituudeltaan ja 10 senttimetriä akseliväliltään. Autossa ei ole edellismallin tavoin kaappariovea, vaan se on perinteisempi farmariauto neljällä ovella. Clubman perustuu samalle modulaariselle UKL-pohjalevylle kuin esimerkiksi BMW X1.

Vuoden 2015 Euro NCAP -kolaritestistä Clubman sai tulokseksi neljä tähteä viidestä.
Shanghain autonäyttelyssä huhtikuussa 2019 esiteltiin kasvojenkohotuksen kokenut Clubman. Uudistuksia tehtiin muun muassa etusäleikköön ja takavaloihin, joihin tuli Union Jack -ilme.
 

## Lähteet

## Aiheesta muualla
Formula 2 Itävallan Grand Prix 2018

**Formula 2 Itävallan Grand Prix 2018** oli Formula 2 -kauden 2018 kuudes osakilpailu, joka ajettiin 30. kesäkuuta.–1. heinäkuuta Red Bull Ringin moottoriradalla Itävallassa.

## Tulokset
### Aika-ajot

### Lauantain kilpailu

### Sunnuntain kilpailu

## Katso myös
* Itävallan Grand Prix 2018
* GP3 Itävallan Grand Prix 2018
* Porsche Supercup Itävallan Grand Prix 2018

## Lähteet

## Aiheesta muualla
Pierre Degeyter

**Pierre Degeyter** (8. lokakuuta 1848 Ghent, Belgia – 27. syyskuuta 1932 Saint-Denis, Ranska) oli belgialaissyntyinen ranskalainen sosialisti ja muusikko, joka tunnetaan parhaiten työväenlaulu ”Kansainvälisen” säveltäjänä. Toisin kuin laulun sanoittaja Eugène Pottier, Degeyter ehti elinaikanaan nähdä sen kohoamisen kansainvälisen sosialistisen liikkeen tunnuslauluksi.

Degeyter syntyi työläisperheeseen, joka muutti Belgiasta Ranskan Lilleen. Hän työskenteli puuseppänä ja oli harrastajamuusikko, joka lauloi kuorossa ja soitti eri soittimia. Degeyter kuului Ranskan työväenpuolueeseen ja johti Lillessä toiminutta La Lyre des Travailleurs -nimistä työväen kuoroa ja musiikkiseuraa. Vuonna 1888 hän sävelsi kuoron tilauksesta musiikin edellisenä vuonna kuolleen sosialistirunoilija Pottierin kirjoittamaan runoon *L'Internationale*, ”Kansainvälinen”. Nuotit julkaistiin nimellä Degeyter mainitsematta säveltäjän etunimeä, mikä aiheutti myöhemmin epäselvyyttä, ja hänen veljensä Adolphe väitti myös olevansa todellinen säveltäjä. Näitä väitteitä käytettiin poliittisena lyömäaseena varsinkin sen jälkeen, kun Pierre Degeyter vanhoilla päivillään vuonna 1920 liittyi Ranskan kommunistiseen puolueeseen. Vuonna 1922 Ranskan korkein valitusoikeus ratkaisi tekijänoikeuskiistan hänen hyväkseen.

Degeyter asui vuodesta 1902 Saint-Denisissä Pariisin lähellä. Hän sävelsi muitakin sosialistisia taistelulauluja. Hän vieraili vuonna 1928 Neuvostoliitossa. ”Kansainvälinen” oli tuolloin Neuvostoliiton kansallislauluna.

## Lähteet

## Aiheesta muualla
Luettelo Formula 1 -sarjan kilpailun nopeimpien kierrosten ennätyksistä

Tämä on **luettelo [[Formula 1]] -sarjan kilpailujen nopeimmista kierroksista**.

Michael Schumacherilla on eniten kilpailun nopeimpia kierroksia (77 kappaletta), jotka hän ajoi kausien – ja – välisenä aikana. Kimi Antonelli on nuorin kilpailun nopeimman kierroksen ajanut kuljettaja, kun hän ajoi sen 18 vuoden 224 päivän ikäisenä vuoden 2025 Japanin GP:ssä.

Kausina – kilpailun nopeimmasta kierroksesta jaettiin 1 MM-piste. Kausina – menettely oli uudelleen käytössä, mutta kuljettajan täytyi ajaa kilpailussa myös kymmenen parhaimman joukkoon.

Vuoden 1954 Britannian GP:ssä seitsemän eri kuljettajaa ajoi kilpailun nopeimman kierroksen, koska ajanottajien laitteistot eivät olleet tarkkoja. 

Vuoden  Belgian osakilpailussa ajettiin sateen vuoksi muutama kierros turva-auton takana, minkä vuoksi kilpailun nopeinta kierrosta ei jaettu kenellekään.

## Kuljettajat
*Tilastot on päivitetty [[Kiinan Grand Prix 2026|Kiinan GP:n 2026]] jälkeen.*

},, 
|Kanadan Grand Prix 2010
|Kanadan Grand Prix 2010
|-
|align=center|92
| Kamui Kobayashi
|align=center|1
|align=center|–
|Kiinan Grand Prix 2012
|Kiinan Grand Prix 2012
|-
|align=center|92
| Romain Grosjean
|align=center|1
|align=center|–
|Espanjan Grand Prix 2012
|Espanjan Grand Prix 2012
|-
|align=center|92
| Bruno Senna
|align=center|1
|align=center|–
|Belgian Grand Prix 2012
|Belgian Grand Prix 2012
|-
|align=center|92
| Esteban Gutiérrez
|align=center|1
|align=center|–
|Espanjan Grand Prix 2013
|Espanjan Grand Prix 2013
|-
|align=center|92
| Daniil Kvjat
|align=center|1
|align=center|–,–
|Espanjan Grand Prix 2016
|Espanjan Grand Prix 2016
|-
|align=center|92
| Yūki Tsunoda
|align=center|1
|align=center|–
|Yhdysvaltain Grand Prix 2023
|Yhdysvaltain Grand Prix 2023
|-
|align=center|92
| **[[Esteban Ocon]]**
|align=center|1
|align=center|–,–
|Yhdysvaltain Grand Prix 2024
|Yhdysvaltain Grand Prix 2024
|-
|align=center|92
| **[[Alexander Albon]]**
|align=center|1
|align=center|–,–
|São Paulon Grand Prix 2025
|São Paulon Grand Prix 2025
|-
|}

## Lisäpisteen nopeimmasta kierroksesta keränneet kuljettajat
*Lisäpiste oli käytössä vuosina 1950–59 ja 2019–24. Luettelo on päivitetty [[Abu Dhabin Grand Prix 2024|Abu Dhabin GP 2024]] jälkeen.*

## Kansallisuudet
*Luettelo on päivitetty [[Kiinan Grand Prix 2026|Kiinan GP 2026]] jälkeen.*

## Eniten nopeimpia kierroksia kauden aikana keränneet kuljettajat

*Tilastot on päivitetty [[Kiinan Grand Prix 2026|Kiinan GP 2026]] jälkeen.*

## Huomioita

## Lähteet
Operaatio Teapot

**Operaatio Teapot** (suomeksi: *teekannu*) oli 14 ydinkokeen laukaisusarja. Se toteutettiin Yhdysvalloissa, Nevadan ydinkoealueella, tarkemmin *Yucca Flat*in ja *Frenchman Flat*in koealueilla. Testit toteutettiin helmi-toukokuussa 1955. Osa ydinräjähteistä (10 kpl) laukaistiin torneista, yksi näistä maan alla ja osa (3 kpl) taas tehtiin lentopudotuksina B-36 pommituskoneista. Ydinkokeiden räjähdysvoima vaihteli välillä 1 — 43 kilotonnia, jossa *Turk* oli näistä voimakkain. Ydinkoesarjaa edelsi Operaatio Castle. Sitä seurasi Operaatio Wigwam.

Testisarja tuli lähinnä eniten tunnetuksi siitä, että niissä tutkittiin ensi kertaa todella vakavasti ydinaseiden vaikutusta siviileihin sekä yleiseen infrastruktuuriin, kuten eri tyyppisiin rakennuksiin ja sähkönsiirtojärjestelmään. Hyvin useassa videossa taikka tietoleikkeessä näytetään sellaista osuutta, joka on näissä ydinkokeissa kuvattu. Joitain rakennelmia tehtiin aina mallinukkeja sekä näiden ehostusta myöten, ydinräjäytysten tuhojen mallintamista varten. Testien nimet olivat: *Apple 1*, *Apple 2*, *Bee*, *ESS*, *HA*, *Hornet*, *MET*, *Moth*, *Post*, *Tesla*, *Turk*, *Zucchini*, *Wasp* ja *Wasp Prime*.

Muun muassa W27 -tyypin ydinkärkeä kehiteltiin. Eräät kärjistä saivat nimet *Linda* ja *Cleo*. W28:n sekä Mark 6 -ydinpommin valmistus toteutui. W28:n enin tuhovoima oli 1.2 MT.

## Ydinkokeiden nimet, toteutus/räjäytystapa, voimakkuus (kT) ja räjäytyskorkeus

## Lähteet
*http://www.atomcentral.com/operation-teapot.aspx 
*http://nuclearweaponarchive.org/Usa/Tests/Teapot.html
### Viitteet

## Aiheesta muualla
Huhmarisvaara

**Huhmarisvaara** on Pohjois-Karjalan Polvijärvellä sijaitseva vaara Höytiäisen länsirannalla.

## Historia

Vuonna 1944 lokakuussa Huhmarisvaaran huipulle rakennettiin Salpalinjan pohjoisin tykkiasema. Vaaran laelta näkyvät Kontiolahti, Kunnasniemi ja Polvijärven saaret.

Alueella toimi 1970-luvun lopulta alkaen Lomakeskus Huhmari, jonka taustayhtiö Huhmarisvaaran Loma Oy hakeutui konkurssiin syksyllä 2022 koronapandemian ja energiahintojen äkillisen nousun vietyä pohjan liiketoiminnan kannattavuudelta.

## Lähteet
Lomakeskus Huhmari

**Lomakeskus Huhmari** oli vuonna 1978 perustettu, Pohjois-Karjalan Polvijärvellä sijaitseva lomakeskus lähellä Huhmarisvaaraa. Huhmari sijaitsee Höytiäisen rannalla, ja siellä oli myös pieni kylpylä. Ravintoloita oli kaksi; päärakennuksen lisäksi alueella sijaitsi myös kallioravintola Louhi.

Huhmari oli Suomen raha-automaattiyhdistyksen ja Hyvinvointilomien yhteistyökumppani, ja siellä järjestettiin myös niiden tukemia lomia. Huhmariin kulki päivittäinen linja-autovuoro Joensuusta Polvijärvelle. 

Huhmarin toiminta päättyi konkurssiin vuonna 2023. Seuraavana vuonna alueen toimintoja käynnistettiin uudelleen uuden omistajan toimesta, mutta esimerkiksi kylpylää ei enää avattu.

## Lähteet
TVS Group

**TVS Group** on intialainen autoteollisuuskonserni. TVS-yhtymän vuosiliikevaihto on noin 6,5 miljardia Yhdysvaltain dollaria. Konsernin palveluksessa on noin 39&nbsp;000 työntekijää.

Intian Maduraissa kotipaikkaansa pitävää yhtymää hallitaan vuonna 1911 perustetun T. V. Sundram Iyengar & Sons Limited -holdingyhtiön välityksellä.

Yhtymä koostuu yli 90 yhtiöstä, joista tunnetuin on pörssinoteerattu moottoripyörä- ja skootterivalmistaja TVS Motor Company.  Konserniin kuuluu muun muassa autoteollisuuden osavalmistusta, autokauppaa ja -rahoitusta tarjoavia sekä elektroniikan parissa toimivia tytäryhtiöitä.

## TVS Groupin yhtiöitä
Konserniin kuuluvia yhtiöitä, joista monet ovat yhteisyrityksiä jonkun Intian ulkopuolisen toimijan kanssa, ovat muun muassa:
* Axles India Limited (http://www.axlesindia.com) 	  	 
* Brakes India Limited (https://www.brakesindia.com) 	  	 
* Delphi-TVS (http://www.delphitvs.com ) 	  	 
* Firestone TVS Private Limited
* India Japan Lighting Private Limited
* India Motor Parts and Accessories Limited
* India Nippon Electricals Limited (http://www.indianippon.com)
* Irizar TVS Limited
* Lucas-TVS Limited (http://www.lucas-tvs.com) 	  	 
* Lucas Indian Service Limited
* Manufacturers Equipment and Supply Company (MESCO) (http://www.tvslsl.com )  	 
* Southern Roadways Limited
* Sundaram Auto Components Limited - Plastics Division
* Sundaram Auto Components Limited - Rubber Division
* Sundaram Brake Linings Limited (http://www.tvsbrakelinings.com) 	  	 
* Sundaram Dynacast Private Limited
* Sundram Fasteners Limited (http://www.sundram.com) 	  	 
* Sundaram Industries Limited - Tyre Solutions Division
* Sundaram Textiles Limited (http://www.sundaramtextiles.com) 	  	 
* Sundaram-Clayton Limited (http://www.sundaram-clayton.com) 	  	 
* Turbo Energy Limited (https://www.turboenergy.co.in) 	  	 
* TVS America Inc (http://www.tvslsl.com )  	 
* TVS Auto Bangladesh (http://www.tvs.in ) 	  	 
* TVS Automobile Solutions Private Limited (http://www.mytvs.in ) 	  	 
* TVS Automotive Europe Limited (http://www.tvslsl.com ) 	  	 
* TVS Automotive Private Limited (http://www.tvs.in )
* TVS AutoServ
* TVS Credit Services Limited  
* TVS Dynamic Global Freight Services Limited (http://www.tvslsl.com ) 	  	 
* TVS Electronics Limited (http://www.tvs-e.in) 	  	 
* TVS Infrastructure Limited (http://www.tvslsl.com ) 	  	 
* TVS Interconnect Systems Limited (http://www.tvsics.com )
* TVS Lanka Private Limited (http://www.tvs.in ) 
* TVS Logistics Iberia S.L. 	  	 
* TVS Logistics Services Limited (http://www.tvslsl.com )  	 
* TVS Logistics SIAM Limited (http://www.tvslsl.com ) 	  	 
* TVS Motor Company Limited (https://www.tvsmotor.com)
* TVS Sewing Needles Limited 
* TVS Srichakra Limited (http://www.tvstyres.com)
* TVS Srichakra Limited - Moulded Products Division 	  	  	 
* TVS Supply Chain Solutions (http://www.tvslsl.com ) 	  	 
* TVS-Novotema Elastometric Engineered
* Wheels India Limited (http://www.wheelsindia.com )	  	  	  	 
* ZF Electronics TVS (India) Private Limited (http://www.zftvs.com  )

## Lähteet

## Aiheesta muualla
* Emoyhtiö: T V Sundram Iyengar & Sons Private Limited   (tsv.in)
Suomen ilmavoimien pommittajat

**Suomen ilmavoimien pommittajat &mdash; Historia, maalaukset ja merkinnät 1939&ndash;1945** on Kari Stenmanin ja Karolina Holdan teos Suomen ilmavoimien käyttämistä pommikoneista. Kirjassa oleva väriprofiilipiirrokset on tehnyt Karolina Holda. Kirjan tiedot ovat pääosin koottu Kansallisarkistosta. Kirjassa on huomattava osa kuvia Suomen puolustusvoimien arkistoista (SA-kuva).

## Konetyypit
Kirjassa käsitellyt konetyypit ovat:
* Bristol Blenheim
* Dornier Do 17
* Douglas DC-2
* Fokker C.X
* Iljushin DB-3
* Junkers Ju 88
* Petljakov Pe-2
* Tupolev SB
* Westland Lysander
Aggressive-luokka

**Aggressive-luokka** oli Yhdysvaltain laivaston 53 aluksen muodostama miinanraaivaajaluokka, jonka alukset oli luokiteltu MSO:ksi eli valtameriraivaajiksi erona pienempiin rannikkoraivaajiin ja saaristoraivaajiin. Luokan aluksia tilattiin myös Belgian ja Norjan laivastoille ja palveluksesta poistuttuaan niitä myytiin monelle laivastolle.

## Alukset
Aluksista 33 poistettiin palveluksesta 1970-luvun puoliväliin mennessä. Näistä myytiin 1994 neljä Taiwanille, joka muodosti niistä Yung Yang -luokan. *USS Implicit* poistettiin palveluksesta viimeisenä luokan Yhdysvaltain laivaston aluksena Tacomassa Washingtonissa 30. syyskuuta 1994.

Luokan alukset luokiteltiin uudelleen 7. helmikuuta 1955 avomeriraivaajiksi, jolloin niiden runkonumeron tunnusosaksi muutettiin MSO ().

## Ulkomaille luovutetut alukset
Aluksista luovutettiin Nato maille seuraavat:
*MSO-478 Portugalille
*MSO-479 Portugalille ja edelleen Belgialle
*MSO-480 - MSO-485 Alankomaiden laivaston Onversaagd-luokka
*MSO-486 - MSO-487 Portugalin laivaston Corvo-luokka
*MSO-498 - MSO-499 Norjalle
*MSO-503 - MSO-504 Belgialle
*MSO-505 Ranskalle
*MSO-506 - MSO-507 Italialle
*(Acme-luokka MSO-508 - MSO-511)
*MSO-512 - MSO-514 Ranskalle
*MSO-515 - MSO-516 Belgialle
*MSO-517 - MSO-518 Italialle
*(Ability-luokka MSO-519 - MSO-522, joista viimeinen Belgialle)

## Lähteet
*
*

### Viitteet
Agile-luokka (miinanraivaaja)

**Agile-luokan** piti oli Yhdysvaltain laivaston 35 miinanraivaajan muodostama alusluokka.

## Alukset
Lopulta luokkaan jäi vain nimikkoalus loppujen tultua luokitelluksi Aggressive-luokan aluksiksi.

## Lähteet
* 
*

### Viitteet
C-luokka (sukellusvene, Espanja)

**C-luokka** oli Espanjan laivaston kuuden 1920-luvun lopulla valmistetun aluksen muodostama sukellusveneluokka.

## Alukset
Holland-tyyppiset veneet rakennettiin Espanjassa Electric Boat Companyltä ostetun lisenssin perusteella. Ne olivat suurennettuja ja paranneltuja versioita edeltäneestä B-luokasta. Niiden torpedoputket oli muun muassa muutettu 450 millimetrisistä 533 millimetrisiin samalla kuin lukumäärää oli kasvatettu kahdella. Veneiden sukellusaika oli pidempi kuin edeltäneellä luokalla.

Maksimisukellussyvyys oli 80 metriä ja toimintamatka pinta-ajossa 4&nbsp;000 ja sukelluksissa 4,5 solmun nopeudella 125 merimailia.

## Lähteet
*

### Viitteet
Bror Gräsbeck

**Bror Justus Gräsbeck** (15. marraskuuta 1885 Helsinki – 1953 Vaasa) oli Vaasan hovioikeuden presidentti.

Bror Gräsbeckin vanhemmat olivat tullinhoitaja Karl Oskar Gräsbeck ja Rosa Nadine Eriksson ja puoliso vuodesta 1923 Hildur Helena Juslin. Gräsbeck tuli ylioppilaaksi 1903 ja suoritti oikeustutkinnon 1906, varatuomarin arvon hän sai 1909. Hän oli Turun hovioikeuden kanslisti ja notaari 1917, sihteeri ja asessori 1919 ja hovioikeudenneuvos 1933. Vaasan hovioikeuden presidentti hänestä tuli 1935.  Gräsbeck toimi Turun ja Porin lääninhallituksen ylimääräisenä esittelijänä 1918–1920, Turun vuokralautakunnan puheenjohtajana 1920–1922, kasvatuslautakunnan varapuheenjohtajana 1920–1922 ja lastensuojelulautakunnassa 1923–1935. Asianajaja Turussa hän oli 1910–1919.

## Lähteet
Felix Johansson

**Felix Johansson** (21. tammikuuta 1888 Ruotsinpyhtää – 4. toukokuuta 1957 Vaasa) oli Vaasan hovioikeuden presidentti.

Felix Johanssonin vanhemmat olivat sahanomistaja Fredrik Reinhold Johansson ja Eva Gustava Yrjas ja puoliso vuodesta 1925 Hertha Johanna Backman. Johansson tuli ylioppilaaksi Porvoon lyseosta vuonna 1906, suoritti oikeustutkinnon 1913 ja sai varatuomarin arvon 1916. Hän oli Vaasan hovioikeuden kanslisti vuodesta 1918, notaari vuodesta 1919, viskaali vuodesta 1926, asessori vuodesta 1931, hovioikeudenneuvos vuodesta 1936 ja presidentti vuodesta 1953 kuolemaansa saakka. Johansson toimi asianajajana vuosina 1916–1927 ja oli kirkolliskokouksen edustajana vuonna 1941. Hänellä oli myös useita luottamustoimia Vaasassa. Hän oli Vaasan kaupungin tilintarkastajana vuosina 1922–1924 sekä viimeisinä vuosinaan Vaasan Säästöpankin hallituksen puheenjohtajana. 

## Lähteet
Léopold Simoneau

**Léopold Simoneau** (3. toukokuuta 1916 St-Flavien, Québec, Kanada – 24. elokuuta 2006 Victoria, Brittiläinen Kolumbia, Kanada) oli kanadalainen tenori. Hän aloitti lauluopintonsa Émile Larochellen johdolla Québec Cityssä vuonna 1939 ja jatkoi niitä Salvator Issaurelin johdolla Montrealissa vuosina 1941–1944. Issaurelin studiolla hän tapasi sopraano Pierrette Alarien, josta tuli hänen vaimonsa vuonna 1946. 

Simoneau teki lavadebyyttinsä *[[Lakmé]]*-oopperan esityksessä 1941. Usein hän esiintyi Alarien vastaparina. Hänen ohjelmistoonsa kuului rooleja Lakmén lisäksi muiden muassa oopperoissa *[[Mireille]]*, *[[La traviata]]*, *[[Taikahuilu]]* ja *[[Sevillan parturi]]*. Hän pääsi esiintymään Yhdysvaltoihin ja teki ensimmäisen esiintymisensä Pariisissa Mireillessa. Pariisissa hän sai valmennusta Berl Lilienfeldiltä ja Wienissä Erik Werbalta. Kriitikot rinnastivat hänet Edmond Clémentiin. Hän niitti mainetta erityisesti Wolfgang Amadeus Mozartin tulkitsijana. Viimeistä kertaa hän esiintyi julkisesti marraskuussa 1970 *[[Messias (oratorio)|Messias]]*-oratorion tulkinnassa.

Vuodesta 1963 Simoneau opetti Québecin musiikkikonservatoriossa. Vuonna 1967 hän jätti opinahjon toimiakseen Québecin kulttuuriministeriön musiikkijaoksen johdossa. Hän valmisti ministeriön palveluksessa raportin oopperaelämästä Québecissä; tämä raportti johti Québecin oopperan perustamiseen vuonna 1971. Samana vuonna Simoneau toimi lyhyesti sen taiteellisena johtajana. Vuonna 1972 Simoneau muutti vaimonsa ja kahden tyttärensä kanssa Kaliforniaan, jossa hän jatkoi pedagogista työtään. Vuonna 1982 hän asettui Victoriaan, jossa kuoli 90-vuotiaana. Hän oli Kanadan ritarikunnan upseeri.

## Lähteet
Ruzena Herlinger

**Ruzena Herlinger** (s. *Schwartz*; 8. helmikuuta 1890 Tábor – 19. helmikuuta 1978 Montreal) oli syntyjään tšekkoslovakialainen, vuonna 1954 Kanadan kansalaisuuden saanut sopraano. Hän aloitti pianotunneilla käymisen yhdeksänvuotiaana ja lauluopintonsa vuonna 1916 Wienissä. Niitä hän jatkoi sittemmin Berliinissä. Alban Berg teki hänelle tilaustyönä konserttiaarian *[[Der Wein]]*, jonka Herlinger kantaesitti 4. kesäkuuta 1930. 

Herlinger asui toisen maailmansodan aikana Englannissa ja palasi sieltä kotimaahansa vuonna 1946. Montrealiin hän saapui elokuussa 1949. Hän toimi Kanadassa musiikkipedagogina. Hänen oppilaitaan olivat Josèphe Colle, Claude Corbeil, Claire Gagnier, Joseph Rouleau, Huguette Tourangeau ja André Turp.

## Lähteet
This Time

**This Time** voi tarkoittaa seuraavia:

* *[[This Time (Melanie C:n albumi)|This Time]]*, Melanie C:n albumi vuodelta 2007
* *[[This Time (William Mangion kappale)|This Time]]*, William Mangionin kappale, Maltan edustaja Eurovision laulukilpailussa 1993
* *[[This Time (Monika Linkytėn ja Vaidas Baumilan kappale)|This Time]]*, Monika Linkytėn ja Vaidas Baumilan kappale, Liettuan edustaja Eurovision laulukilpailussa 2015
Onni Laipio

**Onni Laipio** (13. tammikuuta 1920 Hausjärvi – 13. maaliskuuta 1996 Hämeenlinna) toimi Mikkelin maalaiskunnan kunnanjohtajana 1954–1957 ja Kauhavan kunnanjohtajana 1957–1983.

## Lähteet
Unikie

**Unikie Oy** on vuonna 2015 perustettu suomalainen ohjelmistoyhtiö, joka kehittää sulautettuja ohjelmistoja ja tekoälypohjaisia ratkaisuja. Yrityksen liikevaihto oli 65 miljoonaa euroa vuonna 2024.

## Historia
Unikien ovat perustaneet Esko Mertsalmi, Seppo Kolari, Lauri Kolari, Jani Väisäsen ja Mikko Eloranta vuonna 2015. Perustamisestaan alkaen yhtiö on tarjonnut ohjelmistopalveluja asiakkailleen ja kehittänyt omia ohjelmistotuotteita ja -alustoja liikkumisen murrokseen, autonomiaan ja digitalisaatioon. Unikien ensimmäinen toimitusjohtaja oli perustaja Esko Mertsalmi. 

Vuonna 2018 yhtiö avasi konttorinsa Saksassa ja Yhdysvalloissa ja sillä oli 150 työntekijää. Liikevaihto oli 15,9 miljoonaa euroa. 

Seppo Kuula aloitti toimitusjohtajana vuonna 2020. Samana vuonna CapMan Growth -rahasto ja Tesi eli Suomen Teollisuussijoitus tekivät 12 miljoonan euron pääomasijoituksen Unikieen. Konttorit avattiin Ruotsissa ja Puolassa. Viennin osuus liikevaihdosta oli 30 prosenttia. 

Vuonna 2021 yhtiö avasi konttorin Virossa ja seuraavana vuonna Yhdistyneissä arabiemiirikunnissa. Vuonna 2023 yhtiö toimi seitsemässä maassa ja sillä oli noin 600 työntekijää. Liikevaihto oli noin 65 miljoonaa euroa. Viennin osuus liikevaihdosta oli yli 50 prosenttia.

Vuodesta 2024 alkaen yrityksen toimitusjohtajana on toiminut Juha Ala-Laurila.

## Organisaatio
Yritys työllistää noin 500 ohjelmistoalan ammattilaista Suomessa, Virossa, Puolassa, Saksassa, Ruotsissa, Yhdysvalloissa, Kanadassa ja Yhdistyneissä arabiemiirikunnissa. 

## Markkinat
Unikie toimii strategisena tuotekehityskumppanina muun muassa autoteollisuudelle, valmistavalle teollisuudelle, puolustussektorille sekä verkko- ja viestintäalalle. Yrityksen osaamista hyödynnetään muun muassa älykkäissä laitteissa, koneissa, autonomisessa ajamisessa ja teollisuuden digitalisaatiossa. Unikien kehittämä Marshalling-järjestelmä mahdollistaa ajoneuvojen liikuttamisen suljetuilla alueilla täysin itseohjautuvasti.

Unikien asiakkaita ovat muun muassa Sandvik, Nokia, Valmet ja Ponsse sekä autonvalmistajista Volkswagen, BMW, Ford, Jaguar-Land Rover ja Mercedes-Benz.

## Tunnustuksia

* Unikie oli Deloitten Technology Fast 50 -listalla Suomen kolmanneksi nopeimmin kasvanut teknologiayritys vuonna 2019.
* Software Finland ry valitsi Unikien toimitusjohtaja Esko Mertsalmen Vuoden Ohjelmistoyrittäjäksi vuonna 2020.
* Unikie valittiin vuoden 2021 Tivi-yritykseksi.
* Vuonna 2021 yritys voitti Kasvu Openin keskisuurten yritysten sarjan.
* Alexander Stubb palkitsi Unikie Oy:n vuoden 2024 tulokasyrityksenä vuosittaisessa Tasavallan presidentin kansainvälistymispalkinto -tapahtumassa.

## Lähteet

## Aiheesta muualla

* Unikien verkkosivut
Sebastian Wiklander

**Sebastian Tonie Wiklander** (5. huhtikuuta 1976 – 9. kesäkuuta 2018) oli ruotsalainen jalkapalloilija. Wiklander pelasi IFK Mariehamnissa kaudet 2004 ja 2005. Hän pelasi keskikentällä. Hän pelasi Veikkausliigassa 23 ottelua ja teki niissä kaksi maalia.
Wiklander kuoli pitkällisen sairauden seurauksena.

## Lähteet
Matti Salminen (tietokirjailija)

**Matti Salminen** (s. 1956 Lahti, Suomi) on suomalainen tietokirjailija ja toimittaja. Hän on keskittynyt enimmäkseen suomalaiseen poliittiseen historiaan ja elämäkertoihin. Hän opiskeli Tampereen yliopistossa.

## Teokset
*Elämmekö valheessa, (2007)
*Sadan vuoden ilnhimillisyys (2008)
*Yrjö Kallisen elämä ja totuus (2011), Into Kustannus
*Pentti Haanpään tarina (2013) 
*Toisinajattelijoiden Suomi (2017)
*Erno Paasilinnan kirjallinen elämä (2018)
* 

## Lähteet
P-Dimetyyliaminobentsaldehydi

**p-dimetyyliaminobentsaldehydi** eli **4-dimetyyliaminobentsaldehydi** (C9H11NO) on aromaattinen aldehydeihin ja amiineihin kuuluva orgaaninen yhdiste. Yhdistettä käytetään valmistettaessa väriaineita ja analyyttisessä kemiassa reagenssina.

## Ominaisuudet
Puhtaana p-dimetyyliaminobentsaldehydi on väritöntä kiteistä ainetta. Epäpuhtaudet värjäävät aineen keltaiseksi. Valon vaikutuksesta yhdiste muuttuu väriltään punertavaksi. p-dimetyyliaminobentsaldehydi liukenee veteen vain niukasti. Paremmin se liukenee moniin orgaanisiin liuottimiin esimerkiksi etanoliin, dietyylieetteriin ja kloroformiin.

## Valmistus ja käyttö
p-dimetyyliaminobentsaldehydiä valmistetaan N,N-dimetyylianiliinista ja formaldehydistä tai dimetyyliformamidista. Yhdisteestä valmistetaan väriaineita esimerkiksi triaryylimetaanivärejä. Yhdistettä käytetään myös reagenssina analyyttisessä kemiassa ja se reagoi muun muassa indolin, indolijohdannaisten, pyrrolien ja amiinien kanssa muodostaen punaisen kondensaatiotuotteen. p-dimetyyliaminobentsaldehydin liuosta alkoholeissa kutsutaan Ehrlichin reagenssiksi tai Kovacsin reagenssiksi ja sitä käytetään tutkimaan sisältääkö virtsa indolia, porfobilinogeenia tai urobilinogeenia.

## Lähteet
HMS Saga (P257)

**HMS Saga** (viirinumero P257) oli Britannian kuninkaallisen laivaston S-luokan sukellusvene.

## Valmistus

Alus tilattiin osana vuoden 1943 laivasto-ohjelmaa 7. huhtikuuta 1943 Cammell Laird and Company, Limitediltä, missä köli laskettiin 5. huhtikuuta 1944. Alus laskettiin vesille 14. maaliskuuta 1945 ja otettiin palvelukseen 14. kesäkuuta.

## Palvelus
Alus kolaroi 10. helmikuuta 1946 Kanaalissa troolari *Girl Lenan* kanssa. Onnettomuudessa troolari upposi. Alus myytiin 1948 Portugalille, joka liitti sen laivastoonsa nimellä *NRP Náutilo*.

## Lähteet
*
*
*

### Viitteet
HMS Spur

**HMS Spur** oli Britannian kuninkaallisen laivaston S-luokan sukellusvene.

## Valmistus

Alus tilattiin 7. huhtikuuta 1943 osana vuoden 1943 laivasto-ohjelmaa Cammell Laird and Company, Limitediltä, missä köli laskettiin 1. lokakuuta 1943. Alus laskettiin vesille 17. marraskuuta 1944 ja otettiin palvelukseen 18. helmikuuta 1945.

## Palvelus
Alus upotti Malakansalmessa kaikkiaan yksitoista dzonkkia. Alus myytiin marraskuussa 1948 Portugalille, joka liitti sen laivastoonsa nimellä *NRP Narval*. Alus myytiin romutettavaksi 1. lokakuuta 1969.

## Lähteet
*
*
*

### Viitteet
I LUV 2K

**I LUV 2K** oli Basso Median omistama suomalainen radiokanava, joka aloitti toimintansa 21. kesäkuuta 2018.

Vuoden 2019 alussa I LUV 2K lopetti lähetykset Kotkassa ja Lappeenrannassa.

Maaliskuussa 2020 I LUV 2K:n taajuuksilla aloitti lähetykset RÄP.

## Lähteet
Rusolehdet

**Rusolehdet** (*Ludwigia*) on horsmakasvien (Onagraceae) heimoon kuuluva kasvisuku. Sukuun kuuluu ainakin 90 lajia, joiden lisäksi sukuun on kuvattu noin 40 muutakin lajia, mutta niiden taksonominen asema on toistaiseksi epäselvä.

## Lajeja
* *[[Ludwigia adscendens]]*
* *[[Ludwigia affinis]]*
* *[[Ludwigia alternifolia]]*
* *[[Ludwigia anastomosans]]*
* *[[Ludwigia dodecandra]]*
* *[[Ludwigia erecta]]*
* *[[lauttarusolehti|Ludwigia grandiflora]]* – lauttarusolehti
* *[[Ludwigia longifolia]]*
* *[[luhtarusolehti|Ludwigia palustris]]* – luhtarusolehti
* *[[loikorusolehti|Ludwigia peploides]]* – loikorusolehti
* *[[Ludwigia peruviana]]*
* *[[vesirusolehti|Ludwigia repens]]* – vesirusolehti
* *[[Ludwigia senegalensis]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Ludwigia''
* Suomen Lajitietokeskus: Rusolehdet (''Ludwigia'')
* Integrated Taxonomic Information System (ITIS): ''Ludwigia'' 
* United States Department of Agriculture (USDA): ''Ludwigia'' 
* Flora of China: ''Ludwigia''
Slay-Z

**Slay-Z** on Azealia Banksin toinen mixtape, joka julkaistiin 24. maaliskuuta 2016. Albumin nimi on kunnianosoitus Jay-Z:lle.

## Kappaleet
# (feat. Nina Sky)
#
# (feat. Rick Ross)
#
#
#
#
#

;Vuoden 2017 uudelleenjulkaisu
#
#Chi-Chi

## Lähteet
* Instagram

### Viitteet
HMS Spearhead

**HMS Spearhead** (viirinumero P263) oli Britannian kuninkaallisen laivaston S-luokan sukellusvene.

## Valmistus

Alus tilattiin 17. marraskuuta 1942 osana vuoden 1942 laivasto-ohjelmaa Cammell Laird and Company, Limitediltä, missä köli laskettiin 18. elokuuta 1943. Alus laskettiin vesille 2. lokakuuta 1944 ja otettiin palvelukseen 21. joulukuuta.

## Palvelus
Alus myytiin marraskuussa 1948 Portugalille, joka liitti sen laivastoonsa nimellä *NRP Neptuno*. Alus myytiin romutettavaksi 1967.

## Lähteet
*
*
*

### Viitteet
Taavi Kivipelto

**Taavi Kivipelto** (s. 30. maaliskuuta 1962 Alajärvi) on uransa lopettanut suomalainen pesäpalloilija. Vuosina 1981–1995 Kivipelto pelasi SM-sarjassa ja Superpesiksessä 292 runkosarjaottelua Alajärven Ankkureiden ja Riihimäen Pallonlyöjien joukkueissa. Kivipelto valittiin kolme kertaa Liitto–Lehdistö-otteluun.

## Saavutukset
### Pelaajana
* 2 SM-kultaa: 1988, 1989
* 1 SM-pronssia: 1992
* 3 Liitto–Lehdistö-ottelua: 1986, 1990, 1991

## Lähteet
Leo Haukkala

**Leo Haukkala** (27. kesäkuuta 1957 – 9. marraskuuta 2011 Ylihärmä) oli suomalainen pesäpalloilija. Vuosina 1979–1992 Haukkala pelasi SM-sarjassa ja Superpesiksessä 180 runkosarjaottelua Ilmajoen Kisailijoiden, Vimpelin Vedon, Alajärven Ankkureiden ja Vaasan Mailan joukkueissa. Tämän lisäksi Haukkala pelasi kausina 1988–1990 Suomensarjassa Ylihärmän Junkkareiden joukkueessa. 

Haukkala valittiin kahdesti Itä–Länsi-otteluun ja kolme kertaa Liitto–Lehdistö-otteluun. Lisäksi hän voitti vuonna 1984 sekä teho- että lyöjätilaston ja hänet valittiin vuoden lukkariksi vuonna 1983.

## Saavutukset
### Pelaajana
* 1 SM-pronssi: 1984
* 2 Itä–Länsi-ottelua: 1983, 1984
* 3 Liitto–Lehdistö-ottelua: 1982, 1983, 1984
* Vuoden lukkari: 1983
* Pesäpallon lyöjäkuningas: 1984
* Tehopelaaja: 1984
 
## Lähteet